ปวดท้องน้อยข้างล่างด้านซ้ายใกล้ขาหนีบค่ะ ปวดเป็นๆหายๆ มีปวดแบบธรรมดา ปวดแบบเสียวๆด้านหน้าขาหนีบ บางครั้งปวดเสียวๆไปถึงข้างหลังที่อยู่ในขาหนีบด้านซ้าย เป็นเกือบทุกวัน...........ได้ทำการ ซีทีสแกนเกี่ยวกับระบบปัสสาวะเเละอัลตร้าซาวด์เกี่ยวกับมดลูก ปรากฏว่า ปกติ จึงให้ยาเเก้กล้ามเนื้ออักเสบมากิน แต่ไม่ดีขึ้นเลยท้องส่วนบน 1 2 3ท้องส่วนกลาง 4 5 6ท้องส่วนล่าง 7 89ปวดท้องตรงตำเเหน่งที่9ค่ะ1. เหลือโรคอะไรบ้างคะที่ต้องไปตรวจรักษาอาการปวดท้องน้อยข้างล่างด้านซ้ายใกล้ขาหนีบ2.ครอบครัวทางฝั่งพ่อเป็นโรคไส้เลื่อนกันเกือบทุกคน โรคไส้เลื่อนจะตกมาถึงลูกไหมคะ3. ขอบมากๆๆๆค่ะ ^ ^
สวัสดีค่ะ อาการปวดท้องน้อยด้านซ้ายล่างตรงใกล้ๆกับขาหนีบ ปวดเสียวๆ มีช่วงที่เป็นๆหายๆ นั้น อาจจะเกิดจาก กระเพาะปัสสาวะอักเสบซึ่งมักจะมีเรื่องปัสสาวะขัด หรือปัสสาวะปนเลือด ปัสสาวะไม่สุดร่วมด้วย หรือเป็นจากนิ่วในกรวยไตอักเสบ ที่อาจมีไข้สูงร่วมด้วยจากการมีปัสสาวะที่ผิดปกติ ซึ่งปวดจากนิ่วจะร้าวลงขาหนีบได้ หรือปวดจากกล้ามเนื้อหน้าท้องอักเสบตามหลังการใช้งานหรือการถูกกระแทกแรงๆ การมีอวัยวะภายในอุ้งเชิงกรานอักเสบ มักมีไข้ ตกขาวที่ผิดปกติ ภาวะแทรกซ้อนของการตั้งครรภ์ที่อาจมีเลือดออกผิดปกติจากช่องคลอดหรือเป็นจากลำไส้อักเสบ มักปวดบิดๆ มีถ่ายเหลวด้วยได้ส่วนเรื่องภาวะไส้เลื่อนนั้น นอกจากอาการปวดมักจะมีการคลำก้อนได้ตรงขาหนีบ ร่วมกับมักเกิดในผู้ที่มีความผิดปกติทางผนังหน้าท้อง เช่นน้ำหนักตัวมากๆ มีแรงดันในช่องท้องเยอะๆมานานๆ ซึ่งถ้าเป็นเพศหญิงอายุน้อย คลำไม่ได้ก้อนที่ขาหนีบอะไร ปวดท้องน้อยอย่างเดียว โอกาสเป็นไปได้น้อยค่ะเบื้องต้น ควรพักผ่อนให้เพียงพอ งดการมีเพศสัมพันธ์ ระวังการกระทบกระแทก งดการยกของหนักๆ กินยาแก้ปวดเพื่อบรรเทาอาการได้ ถ้าหลังจากการพักหรือการกินยาแก้ปวด ยังมีอาการปวดท้องน้อยมากขึ้นต่อเนื่อง ควรไปพบแพทย์เพื่อตรวจร่างกายและตรวจปัสสาวะ/เลือดซ้ำอีกครั้งเพื่อให้ได้การวินิจฉัยที่แน่ชัดต่อไป เพราะเมื่อเวลาผ่านไป อาจจะตรวจเห็นอะไรได้ชัดเจนมากขึ้น